Garikoitz Goikoetxea

Garikoitz Goikoetxea Etxebarria (Elduain, Gipuzkoa, 1989) euskal idazle, eta kazetaria da. Kazetaritzan lizentziaduna da Euskal Herriko Unibertsitatean, eta Hizkuntza Plangintzako unibertsitate-espezialista. 

Berria-n egin zuen kazetaritzako ibilbide ia osoa 2008tik 2020ra bitarte, batez ere euskararekin lotutako gaietan, eta azterketa sakonak egiten. Guztira 2.300dik gora artikulu argitaratu zituen Berria egunkarian. 

2020tik 2023a artean UEMA Udalerri Euskaldunen Mankomunitateko teknikaria izan zen, batik bat, soziolinguistikako ikerketaren arloan. Gaur egun, Tolosako Udaleko Euskara eta Hezkuntza zerbitzuburua da.

 Kazetaria 
Hemeretzi urte zituela hasi zen Berria egunkarian artikuluak argitaratzen, eta 2020 urtera bitarte guztira 2.300dik gora artikulu argitaratu zituen.Bere artikuluak ez ziren kronika huts izaten, analisia, historia eta perspektiba ere plazaratzen zituzten. 

Batez ere Euskal kultururarekin lotuta zeuden gaiak landu zituen (esaterako: Euskal Herriko Unibertsitatea, Bordeleko Unibertsitatea, Udako Euskal Unibertsitatea, Eusko Jaurlaritzako Hizkuntza Politikarako Sailburuordetza, Euskararen Foru Legea, Euskaltzaindiko 2013ko krisia, Rikardo Arregi saria, Gaindegia, Heziberri, Jaiotza-tasa, Koldo Zuazo, Iñaki Beristain, Garbiñe Mendizabal, Lurdes Huizi, Alizia Iribarren, Nerea Azurmendi, Arrate Illaro, Kike Amonarriz, Jon Sarasua, Jon Barberena, Iñaki Alegria, Agur jaunak, Antroponimia...). 

Aktualitatezko gaiak ere lantzen zituen (esaterako: 2016ko Nizako atentatua, Santa Maria de Garoñako zentral nuklearra, Carlos Urkijo, bahiketa birtuala...).

 Soziolinguistikako ikerketa-lanak 
2025ean Esnatu ala hil saiakera liburua argitaratu du, Iñaki Iurrebaso soziolinguistarekin batera. Elkar argitaletxea.

2016an Euskara irabazteko bidean liburua idatzi zuen editoreak Jakin-Berria-Elkar hirukotea izan zela.

BAT soziolinguistika aldizkarian eta Jakin aldizkarian honako azterketa hauek argitaratu ditu:

 Zer gertatzen ari da udalerri euskaldunetan? (BAT, 2022).
 Euskara: ezagutza ez da nahikoa izango (Jakin, 2022).
 Euskara Tolosaldean: kartografia bat (BAT, 2020). 2020anTxillardegi-Hausnartu saria jaso zuen artikulu honek
 Euskarazko hedabideen kontsumoa tolosaldean (BAT, 2017). 2018an Txillardegi-Hausnartu saria jaso zuen artikulu honek

 Sariak 

 2020an Txillardegi-Hausnartu soziolinguistika sarietako bat irabazi zuen Euskara Tolosaldean: kartografia bat lan soziolinguistikoarekin.
 2018an Txillardegi-Hausnartu soziolinguistika sarietako bat irabazi zuen “Euskarazko hedabideen kontsumoa Tolosaldean” lan soziolinguistikoarekin. Euskarazko denetariko hedabideen eskaintza duen eskualdea izanik, Tolosaldean eskaintza horren eta kontsumoaren arteko harremana aztertu zuen Goikoetxeak.
 2014an Rikardo Arregi sarietako Kazetari Berria saria eskuratu zuen. 

 Erreferentziak 

 Ikus, gainera 

 Berria
 UEMA

 Kanpo estekak 

 Garikoitz Goikoetxeak Berria aldizkarian argitaratutako artikuluak (2.300 baino gehiago).
 «Garikoitz Goikoetxea Etxeberria - Jakin.eus» www.jakin.eus
 Garikoitz Goikoetxea Etxeberria. UEUko jardunalditan hizlari (lau gutxienez)
 Garikoitz Goikoetxea: 'Euskara 2040an: norantz goazen' Aurkezpenaren bideoa. EH2040: demografia, lurraldea, zaintza, hizkuntza (Jakin-UEU-Usurbil jardunaldia, 2022-07-07)
 Garikoitz Goikoetxea: 'Euskara 2040an: norantz goazen' Aurkezpeneko gardenkiak H2040: demografia, lurraldea, zaintza, hizkuntza (Jakin-UEU-Usurbil jardunaldia, 2022-07-07)

Kategoria:Gipuzkoako kazetariak